Andy à Luxembourg

Andy à Luxembourg ass eng lëtzebuergesch Gratiszäitschrëft a franséischer Sprooch. Si viséiert héich Manager vun Entreprisen, Affekoten, Politiker an aner aflossräich Persounen360crossmedia.com: Mediakit Andy-Duke (gekuckt den 1. August 2022) a bitt Artikelen iwwer Theeme wéi Wirtschaft a Luxus. Si gouf 2006 vum Jerôme Bloch gegrënnt an inspiréiert sech un der Paräisser Zäitschrëft "Andy à Paris", déi och vum Bloch gegrënnt gouf.myofst.com: Jérôme Bloch Entrepreneur par nature (16. Mee 2012; gekuckt de 7. Juni 2012)

2012 hat d'Zäitschrëft eng Oplo vun 10.000 Exemplairen, vun deenen der 3.000 direkt bei d'Leit heem oder an de Büro geschéckt ginn, 3.000 a Golf- oder anere Clibb verdeelt an 2.500 op iwwer 100 anere Plazen ënner d'Leit bruecht ginn. 1.500 gi bei Evenementer ugebueden, déi vun der Firma BGS Crossmedia, zu där Andy à Luxembourg gehéiert, organiséiert ginn.Présentation: Andy à Luxembourg - Un magazine de communication (24. Mee 2012; gekuckt de 7. Juni 2012) Och 2022 louch d'Oplo nach bei 10.000 Exemplairen. 

Andy à Luxembourg kënnt zweemol d'Joer eraus, am Juni an am Dezember.

D'Redaktioun huet hire Sëtz an der Stad Lëtzebuerg.

 Um Spaweck 
 Websäit vun Andy à Luxembourg

 Kuckt och 
 Lëscht vun Zeitungen an Zäitschrëften zu Lëtzebuerg

Kategorie:Zäitschrëften zu Lëtzebuerg
Kategorie:Gratiszeitungen